Source: http://docplayer.fi/2008027-Opas-maaraaikaisten-tyosopimusten-kaytosta.html
Timestamp: 2018-05-25 09:32:19+00:00
Document Index: 13745800

Matched Legal Cases: ['KKO ', 'KKO ', 'KKO ', 'tuomioistuin ', 'tuomioistuin ', 'KKO ', 'Tuomioistuin ', 'Tuomioistuin ']

Opas määräaikaisten työsopimusten käytöstä - PDF
Download "Opas määräaikaisten työsopimusten käytöstä"
1 Opas määräaikaisten työsopimusten käytöstä
2 Julkisten ja hyvinvointialojen liitto JHL:n C-sarja Tekstit: Päivi Ahonen ja Keijo Karhumaa Ulkoasu: Leena Nätti ISBN ISSN Paino: Kirjapaino Jaarli Oy, Turenki 03/2006
3 Opas määräaikaisten työsopimusten käytöstä Julkisten ja hyvinvointialojen liitto JHL Förbundet för den offentliga sektorn och välfärdsområdena JHL Opas määräaikaisten työsopimusten käytöstä 1
4 Sisällysluettelo Lukijalle Määräaikaisia työsopimuksia koskeva lainsäädäntö Työsopimuksen kestoaika työ- ja virkasuhteessa Perusteltu syy määräaikaiselle työsopimukselle Toistuvat määräaikaiset työsopimukset Konkreettisia määräaikaisuuden perusteita Määrätty työ Kausiluontoinen työ Sijaisuus Toiminnan vakiintumattomuus Määrärahaperuste Täyttölupamenettely Avoinna oleva virka Organisaatiomuutokset Muusta lainsäädännöstä johtuva syy Harjoittelu ja työllistäminen Henkilökohtainen avustaja Työntekijän oma pyyntö Muuta määräaikaisiin työsopimuksiin liittyvää Määräaikaisen työsopimuksen päättyminen Hiljainen pidennys Raskaus ja työsopimusten määräaikaisuus Työeläkelainsäännön uudistus ja määräaikaiset työsopimukset Työsopimuslain 1 luku Käytännön menettelyohjeita luottamusmiehille Yleistä Yksittäisen työntekijän määräaikaisen työsuhteen tai virkasuhteen laillisuuden selvittäminen Paikallisen neuvottelun merkityksestä Määräaikaisen työvoiman käyttöä koskeva valvonta Julkisten ja hyvinvointinalojen liitto JHL
5 Työsopimuslain määräaikaisia työsopimuksia koskeva sääntely luku 3 Työsopimuksen muoto ja kesto luku 5 Työsuhteen kestosta riippuvat työsuhde-etuudet luku 2 Syrjintäkielto ja tasapuolinen kohtelu luku 4 Selvitys työnteon keskeisistä ehdoista luku 5 Työnantajan velvollisuus tarjota työtä osa-aikaiselle työntekijälle luku 6 Vapautuvista työpaikoista tiedottaminen luku 2 Lomauttamisen perusteet luku Yleiset säännökset työsopimuksen päättämisestä 1 Määräaikaiset sopimukset luku 5 Sopimussuhteen hiljainen pidennys...39 Lähteet ja oheiskirjallisuutta...40 Opas määräaikaisten työsopimusten käytöstä 3
6 4 Julkisten ja hyvinvointinalojen liitto JHL
7 Lukijalle Kaikista palkansaajista määräaikaisessa työ- tai virkasuhteessa vuonna 2003 oli 16,4 prosenttia. Naisista viidesosa työskenteli määräaikaisissa palvelussuhteissa ja miehistä hieman yli joka kymmenes, 13 prosenttia. Yksityisen sektorin palkansaajista määräaikaisia oli 13 prosenttia. Kuntien ja kuntayhtymien henkilöstöstä runsas viidennes, 22 prosenttia oli määräaikaisessa palvelussuhteessa (luvussa eivät ole mukana työllisyyssuhteiset työntekijät eivätkä tuntiopettajat). Kunnissa ja kuntayhtymissä on totuttu käyttämään erilaisissa määräaikaisissa ja tilapäisissä työ- ja virkasuhteissa olevia työntekijöitä muita toimialoja enemmän. Toistuvat määräaikaiset palvelussuhteet eli ns. ketjusopimukset ovat kunta-alalla tyypillinen tapa hankkia työvoimaa. Joillekin työntekijöille sopii se, että työsuhde jatkuu vain aina tietyn määräajan kerrallaan. Toisaalta työpaikoilla on tilanteita, joissa tarvitaan määräaikaista työvoimaa, koska työ on syystä tai toisesta tilapäisesti lisääntynyt tai muuttunut. Yksittäinen määräaikainen työ- tai virkasuhde ei yleensä ole ongelma työntekijän työsuhdeturvan ja työehtojen kannalta. Sen sijaan määräaikaisten työsuhteiden ketjuttaminen merkitsee epävarmuutta toimeentulosta ja epäkohtia työntekijän asemaan. Työ- ja virkasuhteiden ketjuttaminen voi aiheuttaa myös muita käytännön ongelmia työpaikalla ja työyhteisössä. Määräaikaisten käyttö voi vaikuttaa työtehtävien jakautumiseen ja työnopastuksen tarpeeseen. Toisaalta määräaikaiset voivat jäädä heikompaan asemaan koulutuksen ja henkilöstöetuuksien suhteen. Määräaikaisessa työ- ja virkasuhteessa olevien aseman turvaaminen ja kehittäminen on tärkeää asianomaisten työntekijöiden ja viranhaltijoiden kannalta, mutta määräaikaisten työntekijöiden edunvalvonnalla on myös laajempi merkitys työmarkkinoilla. Mitä heikommin ammattiliitot valvovat määräaikaisten työntekijöiden oikeuksia, sitä suurempi houkutus työnantajalla on käyttää määräaikaisia palvelussuhteita sellaisissakin työtehtävissä, jotka eivät ole luonteeltaan tilapäisiä. Opas määräaikaisten työsopimusten käytöstä 5
8 Määräaikaisia työsopimuksia koskeva lainsäädäntö 1.1 Työsopimuksen kestoaika työ- ja virkasuhteessa Työsopimus voi olla voimassa joko toistaiseksi tai tietyn määräajan. Työsopimuslain mukaan työsopimuksen päätyyppi on toistaiseksi voimassa oleva sopimus. Työsopimuslaki ei kiellä määräaikaisten työsopimusten käyttöä kokonaan. Laki rajoittaa määräaikaisten työsopimusten käyttämistä siten, että määräaikainen työsopimus on sallittu niissä tilanteissa, joissa työnantajan teettämä työ on syystä tai toisesta luonteeltaan tilapäistä. Työsopimuslaissa tämä sääntö todetaan siten, että työsopimus on mahdollista solmia työnantajan aloitteesta määräaikaiseksi ainoastaan perustellusta syystä. Työnantajan aloitteesta, ilman perusteltua syytä tehtyä määräaikaista työsopimusta, samoin kuin ilman perusteltua syytä tehtyjä toisiaan seuraavia määräaikaisia työsopimuksia pidetään toistaiseksi voimassa olevina. Työnantajan tehtävä on osoittaa työsopimuksessa käytetyn määräaikaisuuden perusteen lainmukaisuus eli työnantajalla on todistustaakka työsopimuksen määräaikaisuutta koskevissa tapauksissa. Määräaikaisen virkasuhteen käytön edellytykset ovat käytännössä yhteneväiset määräaikaisen työsopimuksen kanssa. Sen sijaan määräaikaista virkasuhdetta koskeva riitautusmenettely ja laittoman määräaikaisuuden seuraus ovat erilaisia. Määräaikaista virkasuhdetta koskeva riita on vietävä hallinto-oikeuden käsiteltäväksi kuuden kuukauden kuluessa virkasuhteen päättymisestä. Määräaikaista työsuhdetta koskeva asia on mahdollista riitauttaa yleiseen alioikeuteen kahden vuoden kuluessa työsuhteen päättymisestä. Lainvastaisen määräaikaisen virkasuhteen käytön seurauksena on viranhaltijalle maksettava vahingonkorvaus. Työsopimuslain mukaan ilman perusteltua syytä tehty määräaikainen työsopimuksen sen sijaan katsotaan olevan voimassa toistaiseksi. 1.2 Perusteltu syy määräaikaiselle työsopimukselle Työnantajan aloitteesta solmitulla määräaikaisella työsopimuksella on oltava työsopimuslain mukainen perusteltu syy. Työntekijän pyynnöstä määräaikainen työsopimus voidaan solmia ilman lain edellyttämää perusteltua syytä. Perustellun syyn vaatimuksella lainsäätäjä on halunnut estää työsuhdeturvaa koskevien ja muiden työsopimuslain säännösten kiertäminen työsopimuksen kestoaikaa koskevalla valinnalla. Määräaikaisten työsopimusten käyttö on mahdollista, kun se on perusteltua työnantajan toiminnan ja teetettävien töiden kannalta eikä käytön tarkoituksena ole kiertää työntekijän suojaksi säädettyjä säännöksiä. Se, onko määräaikaisessa työsuhteessa teetettävä työ aidosti luonteeltaan tilapäistä, arvi- 6 Julkisten ja hyvinvointinalojen liitto JHL
9 oidaan yksittäistapauksessa kokonaisharkinnalla, jossa on otettava huomioon kaikki tapaukseen liittyvät tosiasiat ja olosuhteet. Työsopimuslain perustelujen mukaan perustelun syytä arvioitaessa voidaan huomioida myös aiemmin voimassa olleessa työsopimuslaissa mainitut työn luonne, sijaisuus, harjoittelu tai muu näihin rinnastettava syy sekä muu yrityksen toimintaan tai suoritettavaan työhön liittyvä peruste. 1.3 Toistuvat määräaikaiset työsopimukset Työnantaja ei saa solmia saman työntekijän kanssa toistuvasti peräkkäisiä työsopimuksia ilman perusteltua syytä. Tällä ns. ketjuttamiskiellolla lainsäätäjä on halunnut tiukentaa toisiaan seuraavien määräaikaisten työsopimusten solmimista. Työnantajalla täytyy olla perusteltu syy kullekin yksittäiselle ketjutetulle määräaikaiselle työsopimukselle eikä työnantaja saa ketjutuksilla pyrkiä kiertämään toistaiseksi voimassa oleviin työsopimuksiin kuuluvaa suojaa. Jos työnantajan työvoiman tarve on arvioitavissa pysyväksi, jatkuvasti toistuvien määräaikaisten sopimusten käyttöön samoissa töissä ei ole perusteltua syytä. Mikäli työntekijän kanssa on tehty useita määräaikaisia työsopimuksia peräkkäin ja joudutaan arvioimaan menettelyn laillisuutta, ratkaisevaa ei ole määräaikaisten työsopimusten lukumäärä. Laillisuutta arvioitaessa olennaista on sen selvittäminen, mikä on ollut kulloinkin se syy, jonka vuoksi yksittäiset työsopimukset on tehty määräaikaisina. Ketjusopimussuhteessa jokaisen yksittäisen työsopimuksen osalta tulee selvittää, miksi se on tehty määräaikaisena. Tämän jälkeen arvioidaan työsuhdetta kokonaisuutena: Ovatko työnantajan esittämät perustelut eri sopimuksille sellaisia, että ne osoittavat työntekijän tekemän työn olleen aidosti tilapäistä. Vai ovatko työnantajat väitteet työn tilapäisyydestä virheellisiä, koska työnantajan esittämät perustelut työsopimusten määräaikaisuudella eivät ole totta tai ne osoittavat, että työ on todellisuudessa ollut koko ajan jatkuvaa. Työntekijällä on työsopimuslain 2 luvun 4 perusteella oikeus saada määräaikaisuuden peruste kirjallisesti tiedoksi työnantajalta. Opas määräaikaisten työsopimusten käytöstä 7
10 2. Konkreettisia määräaikaisuuden perusteita 2.1 Määrätty työ Perusteltu syy määräaikaisen työsopimuksen tekemiselle on sellaisen kertaluontoisen työn teettäminen, jota työnantaja ei esimerkiksi työn vaatimien ammattitaitovaatimusten vuoksi voi teettää vakinaisilla työntekijöillään. Perusteltuna syynä voidaan pitää myös tietyn tilauksen toimittamista, jos työnantajalla on perusteltu syy olettaa, ettei kyseisen toimittamisen jälkeen hänellä ole tarjota määräaikaisesti palkatuille uutta työtä. Työ voi olla määräaikaista myös sen vuoksi, että kyse on kokeiluluonteisesta toiminnasta tai määräajan kestävästä projektista. Esimerkki: Työnantaja hankkii uudet atk-ohjelmat ja laitteet. Niitä suunnittelemaan ja asentamaan tarvitaan sellaista asiantuntemusta, jota normaalisti kunnassa tai yrityksessä ei ole tarvittu. Työ ostetaan normaalisti joltakin alan yritykseltä, mutta voidaan teettää myös määräaikaisessa työsuhteessa. 2.2 Kausiluontoinen työ Työn kausiluontoisuus on perusteltu syy solmia määräaikainen työsopimus. Kausiluontoisella työllä tarkoitetaan sellaista työtä, jonka määrä vaihtelee vuodenajasta riippuen. Työn kausiluontoisuus on peruste määräaikaisen työsopimuksen tekemiselle ainoastaan, jos työvoimaa tarvitaan vain osan vuotta, mutta suurin osa vuodesta on sellaista aikaa, ettei kyseistä työtä voida tai ole tarvetta teettää. Jos työnantaja teettää määrättyä työtä joka vuosi vaikkapa 9-10 kuukautta vuodessa, ei perusteltua syytä määräaikaisen työsopimuksen tekemiseen ole, koska työtä on kuitenkin tarjota suurimman osan vuodesta. Tällöin tulee arvi- 8 Julkisten ja hyvinvointinalojen liitto JHL
11 oida, voidaanko töiden järjestelyllä tai loma-aikojen vuorottelulla mahdollistaa työn tarjoaminen koko ajaksi. Mahdollista on myös sopia työnteon ja palkanmaksun lyhytaikaisesta keskeyttämisestä. Esimerkki: Tyypillisiä kausitöitä voivat olla esimerkiksi erilaiset puistojen, puutarhojen ja muiden yleisten alueiden hoito- ja kunnossapitotyöt, joita tehdään vain kesällä. Uinninvalvojan työ rannalla on aidosti kausiluonteista työtä. Yksityisellä sektorilla esimerkkejä kausiluontoisesta työstä ovat monet matkailuun ja turismiin liittyvät majoitus- ja ravintola-alan työt, joita tehdään vain joko kesäsesongin tai talviturismin aikaan. Kauppaliikkeiden vuosittain toistuviin alennus yms. myynteihin liittyy usein lisätyövoiman tarvetta, joka on kestoltaan kausiluonteista. Kunnissa työnantajat ovat käyttäneet koulutyöntekijöiden kohdalla mahdollisuutta työsopimuksessa sopia työnteon ja palkanmaksun keskeyttämisestä koulujen kesälomien aikana. Tällaisessa asemassa olevat työntekijät ovat osaaikaisia työntekijöitä ja he tulevat siten työsopimuslain erityisten suojasäännösten piiriin. Keskeisin näistä säännöksistä on työnantajan velvollisuus tarjota lisätyötä osa-aikaisille työntekijöilleen (TSL 2 luku 5 ). KKO 1989:100 Kaupunki ja työntekijä olivat tehneet kuusi määräaikaista sopimusta. Oliko kaupungilla työnantajana ollut pätevä syy solmia puistotyöntekijän kanssa toistuvasti peräkkäistä määräaikaisia työsopimuksia? H: n kaupungin luonteeltaan kausiluonteisissa puisto- ja katutöissä olleen työntekijän kanssa oli solmittu kuusi määräaikaista työsopimusta, jotka muodostivat lähes kahden vuoden ajan kestäneen katkottoman työjakson ( , , ja sekä , ja ). KKO katsoi, ettei työn luonne kuitenkaan tässä tapauksessa ollut perusteltu syy määräaikaisten työsopimusten tekemiseen näin pitkäksi ajaksi, koska eri vuodenajoille tyypilliset työt olivat toistuneet ja työntekijän työ oli käytännössä ollut ympärivuotista, kun hän oli kesäisin työskennellyt puisto- ja puutarhatehtävissä ja talvisin katujen kunnossapitotehtävissä. Työsuhdetta pidettiin toistaiseksi voimassa olevana. TT: Kunnan koulunkäyntiavustajan työ ei yleensä ole määräaikaista. Mikäli Opas määräaikaisten työsopimusten käytöstä 9
12 koulunkäyntiavustajan työsopimuksessa on sovittu työnteon ja palkanmaksun keskeyttämisestä kesäajaksi, pidetään työsopimusta osa-aikatyötä koskevana sopimuksena, jolla on sovittu vuoden pituisen jakson työajasta siten, että se on lyhyempi kuin vastaavan kokoaikaisen työntekijän työaika. T:n kunnalla ei siten ollut velvollisuutta noudattaa työnteon ja palkanmaksun keskeyttämisen yhteydessä kunnallisen yleisen virka- ja työehtosopimuksen lomautusmenettelyä koskevia määräyksiä. 2.3 Sijaisuus Sijaisuus on lainmukainen peruste solmia määräaikainen työsopimus. Sijaisella tarkoitetaan henkilöä, joka palkataan jollakin perusteella väliaikaisesti poissa olevan työntekijän tilalle, esimerkiksi tämän loman, sairauden tai vanhempainvapaan ajaksi. Sijaisen ei välttämättä tarvitse tehdä vapaalla olevan työntekijän töitä, mutta lisätyövoiman tarpeen on oltava johdettavissa jonkun työntekijän poissaolosta. Esimerkki: A lähtee välisen ajan kestävälle työlomalle. Saman työnantajan palveluksessa oleva B ryhtyy tekemään A:n työtehtäviä hänen vapaansa ajaksi. Työnantaja palkkaa C:n määräaikaiseen työsuhteeseen tekemään B:n työtehtäviä A:n työloman ajaksi. Työnantajan menettely on työsopimuslain mukaista. Työnantajan on kyettävä yksilöimään määräaikaisen työsopimuksen perusteena käyttämänsä sijaisuus poissaolevan työntekijän ja hänen työtehtäviensä avulla. Tärkeää on myös se, että työnantajan määräaikaisuuden perusteena käyttämät sijaisuudet ovat todellisia. Jos työnantaja siis perustelee työsopimuksen määräaikaisuuden sijaisuudella, tulee hänen kertoa, kuka on se työntekijä, jonka sijaisena määräaikainen on ja kuinka kauan toinen työntekijä on työstä pois eli vastaako määräaikaisuus poissaolon kestoa. Vaikka sijaisuus on ns. perusteltu syy tehdä työntekijän kanssa laillisesti määräaikainen työsopimus, voi tulkintaongelmia syntyä niissä tilanteissa, joissa saman työntekijän kanssa tehdään jatkuvasti yhä uusia määräaikaisia työsopimuksia ja perusteluna on joka kerta sijaisuuden hoitaminen. Käytännössä ei ole olemassa aivan selkeää sääntöä siihen, kuinka usein ja kuinka pitkään työnantaja voi tehdä saman työntekijän kanssa toistuvia määräaikaisia työsopimuksia eri sijaisuuksista ilman, että työsuhde muuttuu toistaiseksi voimassa 10 Julkisten ja hyvinvointinalojen liitto JHL
13 olevaksi. Työsopimuslain perusteluissa toistuvien määräaikaisten sopimusten tekemistä on ohjeistettu siten, että jos työnantajan työvoiman tarve on arvioitavissa pysyväksi, toistuvien määräaikaisten sopimusten käyttöön samoissa töissä ei ole perusteltua syytä. Työnantaja ei voi siten ylläpitää työvoimareserviä määräaikaisiin työsopimuksiin perustuen. Jos kyseessä on työnantaja, jonka henkilöstöstä on koko ajan tietty osa eri syistä pois työstä ja työnantajalla on tämän vuoksi käytännössä koko ajan tarve pitää palveluksessaan tietty määrä sijaisia, voidaan väittää, että ainakin jonkun tai joidenkin sijaisten työsuhde pitäisi olla toistaiseksi voimassa oleva, koska työnantaja tarvitsee heidän työtään käytännössä jatkuvasti. Esimerkki: Työnantajan palveluksessa työskentelee 55 työntekijää tehden samoja työtehtäviä. Työntekijöistä 40 on toistaiseksi voimassa olevissa työsuhteissa ja 15 määräaikaisissa työsuhteissa sijaisina. Viimeisen kolmen vuoden aikana työnantajan palveluksessa olevien työntekijöiden määrä on vaihdellut työntekijän välillä. Työnantajalla on katsottava olevan pysyvä työvoiman tarve vähintään 50 työntekijän työpanokselle, joiden tulisi olla toistaiseksi voimassa olevassa työsuhteessa. Työnantajan pitäisi siten vakinaistaa 10 määräaikaisen työntekijän työsopimus. TT Oliko työnantajalla työehtosopimuksessa edellytetyt perusteet solmia kuurosokeiden päivätoiminnan ohjaajan työtehtäviä tehneen työntekijän kanssa kymmenen määräaikaista työsopimusta? Työnantaja perusteli määräaikaisia työsopimuksia mm. sijaisuudella, rahoituksen epävarmuudella ja työn projektiluonteisuudella. Tuomiossa katsottiin, että työnantajalla ei ollut työehtosopimuksessa edellytettyä perusteltua syytä tehtyihin määräaikaisiin sopimuksiin. Työnantajalla katsottiin olleen pysyvä ohjaajan työtä koskeva työvoiman tarve ja työntekijän työsuhde oli siten muodostunut toistaiseksi voimassa olevaksi. TT: VR-osakeyhtiö oli solminut neljän siivoojan kanssa peräkkäisiä määräaikaisia työsopimuksia. Työsopimusten määräaikaisuuden syyksi työn- Opas määräaikaisten työsopimusten käytöstä 11
14 antaja oli sittemmin ilmoittanut vakinaisten työntekijöiden sairauspoissaolojen määrän kasvusta johtuneen sijaisuustarpeen. Työntekijöiden työsopimusten määräaikaisuutta ei kuitenkaan ollut työsopimuksissa sidottu millään tavoin tietyn tai tiettyjen työntekijöiden sairauslomatai muihin sijaisuuksiin, vaan sopimusten voimassaoloaika oli määräytynyt vain kalenteriajan perusteella. Työsopimukset oli myös solmittu olemaan voimassa peräkkäin ilman keskeytyksiä. Näyttämättä jäi, että työnantajalla olisi ollut riittävät perusteet kysymyksessä olevien peräkkäisten määräaikaisten työsopimusten solmimiseen, minkä vuoksi työsopimusten oli katsottava muodostuneen toistaiseksi voimassa oleviksi. Kun työsopimusten päättymisen yhteydessä ei ollut noudatettu irtisanomisaikaa, työnantaja oli velvollinen suorittamaan työntekijöille irtisanomisajan palkat vuosilomakorvauksineen ja lomarahoineen. TT: Postinjakajan toisiaan seuranneista, noin 30 peräkkäin solmituista määräaikaisista työsopimuksista muodostunutta työsuhdetta oli pidettävä toistaiseksi voimassa olevana työsopimuksena. Postinkantajan työsopimusten määräaikaisuuden perusteena olivat olleet vakinaisten työntekijöiden sijaisuudet. Työtuomioistuimen mukaan Postin jakelutoimipaikassa oli kuitenkin ollut enemmän määräaikaisia työntekijöitä kuin sijaistamisen tarve olisi edellyttänyt. Lähes neljän vuoden aikana tehdyt noin 30 peräkkäistä työsopimusta osoittivat, että työnantajalla oli postinkantajan työtä tarjolla jatkuvasti. Kun työnantajan kieltäytyi jatkamasta työsuhdetta, kyse oli ollut työnantajan toimeenpanemasta irtisanomissuojapöytäkirjan vastaisesta työ- 12 Julkisten ja hyvinvointinalojen liitto JHL
15 sopimuksen päättämisestä. Yhtiö velvoitettiin suorittamaan korvaus saamatta jääneestä irtisanomisajan palkasta lomakorvauksineen ja lisäksi maksamaan korvaus irtisanomissuojapöytäkirjan vastaisesta työsopimuksen päättämisestä. (Ään.) Itä-Suomen hovioikeuden tuomio Sairaala-apulainen työskenteli ns. varahenkilön vakanssilla Etelä- Savon sairaanhoitopiirin kuntainliiton palveluksessa. Hänen kanssaan oli tehty viisi eripituista määräaikaista työsopimusta vuosina Sairaala-apulainen työskenteli eri työpisteissä sen mukaan, missä milloinkin tarvittiin sijaistyövoimaa. Työntekijä tuli raskaaksi eikä työnantaja uusinut työsopimusta. Mikkelin raastuvanoikeus katsoi, että kuntayhtymä on voinut arvioida vuosittain tarvittavan varahenkilöiden määrän tarvetta vastaavaksi eikä varahenkilön työ ollut luonteeltaan määräaikaista, koska varahenkilöstä oli ollut tarvetta usean vuoden ajan. Sairaalaapulaisen työssä ei siten ollut kysymys määräaikaisesta työtehtävästä. Raastuvanoikeus katsoi, että sairaala-apulaisen työsuhdetta oli pidettävä toistaiseksi voimassa olevana. Hovioikeus oli samaa mieltä alioikeuden kanssa. 2.4 Toiminnan vakiintumattomuus Joillakin aloilla toiminnan aloittamisesta johtuva kysynnän vakiintumattomuus saattaa aiheuttaa perustellun syyn tehdä jonkin aikaa määräaikaisia työsopimuksia. Taustalla on ajatus siitä, että toimintaa aloitettaessa lienee usein vaikeaa ennakoida palvelujen tai tavaroiden kysynnän laajuutta. Opas määräaikaisten työsopimusten käytöstä 13
16 Esimerkki: Yrittäjä X avaa kaupungin ensimmäisen kasvisravintolan. Kasvisruuan kysynnän määrästä epävarma yrittäjä X voinee palkata kokin ravintolaansa aluksi määräaikaiseen työsuhteeseen nähdäkseen, onko yrityksen tarjoamille ravintolapalveluille käyttäjiä. 2.5 Määrärahaperuste Julkisoikeudellisten yhteisöjen palkkaukseen käytettävien varojen määrärahaeli budjettisidonnaisuus ei sinänsä voi olla julkisyhteisön palveluksessa työskentelevän työntekijän kohdalla peruste käyttää määräaikaisia työsopimuksia. KKO 1993:70 Vesi- ja ympäristöpiiri oli tehnyt työntekijän kanssa runsaan vuoden aikana yhdeksän peräkkäistä määräaikaista työsopimusta sillä perusteella, että työntekijän palkkaukseen tarvittavat varat oli saatu jaksoittain budjetin määrärahoista. Tämän ei katsottu muodostaneen työsopimuslain 2 :n 2 momentissa edellytettyä pätevää syytä toistuvasti solmia määräaikaisia työsopimuksia. Työntekijän työsopimusta oli kokonaisuudessaan pidettävä toistaiseksi voimassa olevana. Tietyn määräkestoisen työn teettämiseen osoitetut varat voivat kuitenkin olla perusteena määräaikaisen työsopimuksen solmimiselle siinä tapauksessa, että julkisyhteisö tarvitsee uusia työntekijöitä, joita se ei muuten työllistä juuri tämän työn teettämiseen. Esimerkki: Kunnan talousarviossa on osoitettu vuodelle 2005 kertaluontoisesti euroa kunnan alueella mahdollisesti esiintyvien 14 Julkisten ja hyvinvointinalojen liitto JHL
17 malmivarojen löytämiseksi. Työhön palkatun vuori-insinööri X:n työsopimus voidaan tehdä määräaikaiseksi määrärahan mahdollistamaksi ajaksi. Myös ulkopuolisen rahoituksen turvin toteutettu kokeilu tai projekti voi olla peruste tehdä määräaikainen työsopimus. Esimerkki: Kunta saa EU:lta euroa avustusta käytettäväksi kunnan historiallisten rakennusten suojeluun. Kunta päättää tehdä selvityksen alueellaan olevista historiallisista rakennuksista. Selvityksen tekijäksi palkattu Z voidaan palkata määräaikaiseen työsuhteeseen. 2.6 Täyttölupamenettely Tilanne, jossa työntekijöiden työsopimusten määräaikaisuuden perusteena on esimerkiksi kunnanvaltuuston kielto taloudellisten syiden vuoksi tehdä toistaiseksi voimassaolevia työsopimuksia, on yksiselitteisesti vastoin työsopimuslakia. Kunta voi työnantajana tehdä päätöksen siitä, tekeekö se työntekijän kanssa työsopimuksen vai jättääkö tekemättä, mutta ei päättää työsopimuslain sääntelemästä määräaikaisuuden perusteesta. Tämä tarkoittaa sitä, että työnantajan ja työntekijän välillä solmittavassa työsopimuksessa työnantaja ei voi perustella määräaikaisuutta pelkästään valtuuston täyttökieltoa koskevalla päätöksellä. Määräaikaisuuden tulee tässäkin tilanteessa perustua siihen, että työsopimuksessa sovittua työtä ei ole tarjota työn luonteesta tms. johtuen kuin tietyksi määräajaksi. Esimerkki: Edellinen tilanne tarkoittaa sitä, että määräaikaisen työsopimuksen perusteena on ainoastaan se, että työnantaja on tehnyt päätöksen olla palkkaamatta työntekijää toistaiseksi voimassaolevaan työsuhteeseen. Työnantajan päätös siitä, että se ei noudata työsopimuslakia, ei voi olla lain edellyttämä peruste solmia määräaikainen työsopimus. 2.7 Avoinna oleva virka Avoinna olevaan virkaan kuuluvien tehtävien hoitaminen voi olla perusteltu syy solmia määräaikainen työsopimus siihen saakka kunnes virka saadaan täytettyä. Avoinna oleva virka määräaikaisuuden perusteena edellyttää kuitenkin Opas määräaikaisten työsopimusten käytöstä 15
18 sitä, että viran täyttämiseksi ollaan tekemässä jotain toimenpiteitä tai ainakin työnantajalla on asialliset syyt siihen, että virkaa pidetään avoinna. Avoinna oleva virka ei siten voi olla lain edellyttämä peruste loputtomalle määräaikaisuudelle. Esimerkki: Virkasuhteinen X jäi eläkkeelle kunnan palkanlaskijan virasta lukien. Kunta solmi määräaikaisen työsopimuksen Y:n kanssa palkanlaskijan tehtävistä alkaen siihen saakka kunnes virka täytetään. Y on työskennellyt siitä lähtien määräaikaisessa työsuhteessa eikä kunnassa ole tehty mitään toimenpiteitä viran täyttämiseksi, koska Y on hoitanut tehtävänsä hyvin. Avoimen viran hoito määräaikaisuuden perusteena voidaan tässä tapauksessa perustellusti riitauttaa. 2.8 Organisaatiomuutokset Organisaatiossa vireillä olevat muutokset voivat olla peruste solmia määräaikainen työsopimus. Organisaatiomuutoksilla voidaan tarkoittaa sekä palvelujen ja työtehtävien että hallinnon uudelleenjärjestelyä. Pelkästään tällaisten organisaatiomuutosten suunnittelu tai valmisteleminen voi oikeuttaa määräaikaisen työsopimuksen käytön. Edellytyksenä on kuitenkin pidettävä sitä, että organisaatiomuutoksilla tai niiden suunnittelulla tai valmistelulla voi konkreettisesti olla vaikutusta organisaation tarvitseman henkilöstön määrään. Lisäksi organisaatiomuutosten suunnittelusta tai valmistelusta on yleensä oltava organisaation tekemät päätökset määräaikaista työntekijää palkattaessa. Määräaikaisuuden peruste kestää ainoastaan sen ajan, minkä organisaatiomuutosten toteuttaminen kestää. 16 Julkisten ja hyvinvointinalojen liitto JHL
19 Esimerkki: Kunta A:ssa on päätetty elokuussa 2004 tilata ulkopuoliselta konsultilta selvitys vaihtoehdoista kunnan ruokahuollon järjestämisestä. Selvityksen on määrä olla valmis vuoden lopussa, jonka jälkeen kunta helmikuussa 2005 tekee ratkaisun ruokahuollon järjestämisestä. Tällä ratkaisulla voi olla henkilöstövaikutuksia. Eläkkeelle 1.9. jääneen emäntä X:n tehtäviä tekemään alkaneen Y:n työsopimus solmitaan määräaikaiseksi siihen saakka kunnes ruokahuollon järjestämistavasta tehdään ratkaisu. Työnantajalla on lain mukainen peruste solmia Y:n työsopimus määräaikaisena. TT: Tässä Mannerheimin Lastensuojeluliiton aluesihteeriä koskeneessa tapauksessa työtuomioistuin totesi, että varautuminen työnantajan toiminnassa tapahtumassa oleviin muutoksiin voi sinänsä olla pätevä peruste tehdä työntekijän kanssa määräaikainen työsopimus. Tuomioistuimen mukaan työnantajan toiminnan tai organisaation muutosten valmistelun täytyy kuitenkin olla sillä tavoin selkeä, että siitä on olemassa jotain päätöksiä ja konkreettisia uudistussuunnitelmia. Epämääräiset ja epäviralliset keskustelut tai tiedot mahdollisesti tehtävistä muutoksista eivät vielä sellaisenaan riitä perusteeksi työsopimuksen määräaikaisuudelle. Työtuomioistuin totesi, että koska aluesihteerin määräaikaisen työsopimuksen solmimisen ajankohtana ei ollut olemassa sellaisia uudistussuunnitelmia, joiden perusteella olisi voitu perustellusti katsoa aluesihteerin työn luonteen tulevan muuttumaan, ei työnantajalla ollut oikeutta tehdä määräaikaista työsopimusta aluesihteerin kanssa, vaan työsopimus olisi pitänyt tehdä toistaiseksi voimassa olevaksi. 2.9 Muusta lainsäädännöstä johtuva syy Työsopimuksen määräaikaisuus voi poikkeuksellisesti perustua muuhun lainsäädäntöön. Esimerkki: Sosiaalihuollon henkilöstön kelpoisuusehdoista annetun asetuksen (804/1992) 7 :n mukaan jos sosiaalihuollon ammatillisen henkilöstön tehtävään ei saada henkilöä, jolla on säädetty kelpoisuus, tehtävään voidaan ottaa enintään kahdeksi vuodeksi kerrallaan henkilö, jolla on riittäväksi katsottava koulutus ja mikäli mahdollista käytännön kokemusta ko. tehtävästä. Opas määräaikaisten työsopimusten käytöstä 17
20 Työsopimusten määräaikaisuus ei kuitenkaan välttämättä aina ole perusteltua, vaikka työnantaja perustelisikin määräaikaisuuden lainsäädännöllä. Työsopimusten määräaikaisuuksien perusteita kokonaisuudessaan harkitessa merkitystä voi olla esimerkiksi sillä, mikä kyseisen lainsäädännön perimmäinen tarkoitus on ollut, ja miten kyseistä lakia on käytännössä noudatettu. KKO S 93/272 Työntekijä oli työskennellyt mielisairaanhoitajan tehtävissä ilman alan koulutusta 12 vuoden ajan. Työnantaja vetosi määräaikaisuuden perustelluksi syyksi siihen, että sairaanhoitotoimen hoitamisesta annetun lain ja asetuksen mukaan sairaanhoitotoimen harjoittamiseen oli oikeus vain sellaisella henkilöllä, joka oli suorittanut säädetyt opinnäytteet, ja jonka lääkintöhallitus oli hyväksynyt merkittäväksi asianomaiseen luetteloon. Kyseisen lain mukaan epäpätevä henkilö saatiin ottaa kerrallaan enintään seitsemän kuukauden määräajaksi. Tuomioistuin katsoi, että kyseinen laki sääteli ensisijassa valvovan viranomaisen ja sairaanhoitotoimen harjoittajan välistä suhdetta eikä työntekijän ja työnantajan välistä suhdetta. Tuomioistuimen mukaan näin oli erityisesti siksi, koska työnantaja oli itse toistuvasti poikennut lain määräyksestä. Tuomioistuin katsoi, että kantaja oli näin ollut vastaajaan toistaiseksi voimassa olleessa työsuhteessa, koska työnantaja oli tosiasiallisesti käyttänyt epäpätevää työntekijää mielisairaanhoitajan tehtävässä vuosikausia. Työnantaja ei oikeudenkäynnin aikana esittänyt selvitystä siitä, että tehtävään olisi edes yritetty hakea pätevää mielisairaanhoitajaa Harjoittelu ja työllistäminen Harjoittelu voi olla peruste solmia määräaikainen työsopimus. Harjoittelua on esimerkiksi ammatillisesta koulutuksesta annetun lain 17 ja 18 :n mukainen oppisopimuskoulutus. Julkisista työvoimapalveluista annetun lain mukainen työllistäminen on oikeuskäytännössä hyväksytty määräaikaisen työsopimuksen tekoperusteeksi Henkilökohtainen avustaja Henkilökohtaisella avustajalla tarkoitetaan työntekijää jonka tehtävänä on auttaa vammaista päivittäisissä toiminnoissa, joista hän ei itse suoriudu tai kodin ulkopuolella asioiden hoitamisessa, opiskelussa, harrastuksissa, työssä ja yleensä yhteiskunnallisessa osallistumisessa. Henkilökohtaisen avustajan 18 Julkisten ja hyvinvointinalojen liitto JHL
Määräaikainen työsopimus oikeuskäytännössä 1991 2008
Risto Jalanko Määräaikainen työsopimus oikeuskäytännössä 1991 2008 1. Johdanto Olen vuonna 1991 julkaistussa kirjassani Määräaikainen työsopimus käsitellyt määräaikaisen työsopimuksen tekemisen edellytyksiä